el el el el el el el el el el el el el el el el el el el el el el el el el el el el el el el el el el el el el el el el el el fr el el el el el el el el el el el el el el el el el el el ja el el el el el el el el el el el en el el el el el el en el en el el el el el el el en el en el el el en el en el el el el el en el el el el el el el el el el el el fr fr el el da et en el en en en el el el el el el el el en el el el el el el el el el el el el el el el
Η Ίνγκριντ της Σουηδίας (Ingrid av Sverige, 28 Μαρτίου 1910 - 7 Νοεμβρίου 2000) ήταν βασίλισσα της Δανίας από το 1947 μέχρι το 1972, όταν δηλαδή βρισκόταν στο θρόνο της Δανίας ο σύζυγός της Βασιλιάς Φρειδερίκος Θ΄. Η Ίνγκριντ είναι η μητέρα της σημερινής Μαργαρίτας Β΄, της Βενεδίκτης και της Άννας-Μαρίας, συζύγου του τέως Κωνσταντίνου Β΄.[1][2]
20 Απριλίου 1947 – 14 Ιανουαρίου 1972
Ενρί ντε Λαμπόρντ ντε Μονπεζά
7 Νοεμβρίου 2000 (90 ετών)
Άννα Μαρία, Βασίλισσα των Ελλήνων
Ίνγκριντ Βικτωρία Σοφία Λουίζα Μαργαρίτα
Δανικά:Ingrid Victoria Sofia Lovise Margrethe
Σουηδικά: Ingrid Victoria Sofia Lovisa Margareta
Μπερναντότε (από την γέννηση)
Γκλύξμπουργκ (από τον γάμο)
Γουσταύος ΣΤ΄ Αδόλφος της Σουηδίας
δεδομένα (π • σ • ε )
2 Γάμος και οικογένεια
3 Πριγκίπισσα της Δανίας
4 Βασίλισσα της Δανίας
Η Ίνγκριντ (στην άκρη δεξιά) με τον πατέρα, τη μητέρα και τα τρία αδέλφια της το 1912.
Η Ίνγκριντ Βικτωρία Σοφία Λουίζα Μαργαρίτα γεννήθηκε στις 28 Μαρτίου 1910 στο Παλάτι της Στοκχόλμης. Ήταν το τρίτο κατά σειρά παιδί του Γουσταύου ΣΤ΄ Αδόλφου της Σουηδίας και της πρώτης συζύγου του Μαργαρίτας του Κόννωτ.[1][2]
Η βάπτισή της έγινε στις 5 Μαΐου 1910 στο Βασιλικό Παρεκκλήσι της Στοκχόλμης. Ανάδοχοί της ήταν ο Γουσταύος Ε΄ της Σουηδίας, η Βικτωρία του Μπάντεν, η Σοφία του Νασσάου, ο Αρθούρος, Δούκας του Κόννωτ και του Στράθερν, η Λουίζα Μαργαρίτα της Πρωσίας, η Λουίζα της Πρωσίας, η Χίλντα του Νασσάου, η Θηρεσία της Σαξονίας-Άλντενμπουρκ, η Αλεξάνδρα Φεοντόροβνα, η Αλίκη του Αθλόουν, ο Αδαλβέρτος της Πρωσίας και ο Γεώργιος Ε΄ του Ηνωμένου Βασιλείου.[2]
Μεγάλωσε στο Βασιλικό Παλάτι της Στοκχόλμης, αλλά πέρασε επίσης μεγάλο μέρος της παιδικής της ηλικίας στη θερινή κατοικία των γονιών της, στο Κάστρο Σοφιέρο της επαρχίας Σκάνια. Το 1920, όταν η Ίνγκριντ ήταν μόλις δέκα χρονών, η μητέρα της πέθανε από μηνιγγίτιδα, ενώ βρισκόταν στον όγδοο μήνα της εγκυμοσύνης του έκτου παιδιού της. Ο πατέρας της, τρία χρόνια αργότερα, παντρεύτηκε την Λουίζα Μαουντμπάττεν. Η Λουίζα ήταν δεύτερη εξαδέλφη της Ίνγκριντ. Από το δεύτερο γάμο του πατέρα της δεν προέκυψε άλλο παιδί.[1][2]
Η Ίνγκριντ μεγάλωσε σε μια αίσθηση του καθήκοντος και σοβαρότητας. Ήταν καλά μορφωμένη και ενδιαφερόταν για τον αθλητισμό, και ιδιαίτερα για την ιππασία, το σκι και το τένις.[2]
Η Ίνγκριντ και ο μελλοντικός σύζυγός της Φρειδερίκος το 1935.
Η άφιξη της Ίνγκριντ στην Κοπεγχάγη μετά το γάμο της με τον Φρειδερίκο.
Το 1928 η Ίνγκριντ γνώρισε τον Εδουάρδο του Ηνωμένου Βασιλείου και θεωρήθηκε τότε ως η πιθανή σύζυγος του διαδόχου του βρετανικού θρόνου. Ωστόσο, στις 24 Μαΐου 1935, η Ίνγκριντ, παντρεύτηκε τον Διάδοχο της Δανίας Φρειδερίκο στην Στοκχόλμη. Η Ίνγκριντ και ο Φρειδερίκος ήταν τρίτα ξαδέρφια, μέσω του Όσκαρ Α΄ της Σουηδίας.[1][2]
Ο Φρειδερίκος και η Ίνγκριντ απέκτησαν τρεις κόρες:[1]
την Μαργαρίτα Β΄ της Δανίας (1940- ), παντρεύτηκε τον Ενρί ντε Λαμπόρντ ντε Μονπεζά. Απέκτησαν 2 παιδιά.
την Βενεδίκτη (1944- ), παντρεύτηκε τον Ριχάρδο, πρίγκιπα του Σάιν-Βίτγκενσταϊν-Μπέρλεμπουργκ. Απέκτησαν 3 παιδιά.
την Άννα-Μαρία (1946- ), παντρεύτηκε τον (τέως) βασιλιά Κωνσταντίνο Β΄ των Ελλήνων. Απέκτησαν 5 παιδιά.
Η Ίνγκριντ ως Πριγκίπισσα της Δανίας.
Ο Φρειδερίκος και η Ίνγκριντ στις 9 Μαΐου 1945.
Η Ίνγκριντ, ως Πριγκίπισσα της Δανίας, ήταν προστάτης διαφόρων φιλανθρωπικών οργανώσεων. Κατά τη διάρκεια της γερμανικής κατοχής της Δανίας στον Β΄ Παγκόσμιο Πόλεμο με τις ενέργειές της χαρακτηρίστηκε ως σύμβολο αντίστασης και άτομο με δημόσιο πατριωτικό ήθος. Ως ένδειξη απείθειας προς τις κατοχικές δυνάμεις θεωρείται η πράξη της να κρεμάσει τις σημαίες της Δανίας, της Σουηδίας και του Ηνωμένου Βασιλείου στο παράθυρο του παιδικού σταθμού των Ανακτόρων Αμάλιενμποργκ, της επίσημης δηλαδή βασιλικής κατοικίας στο κέντρο της Κοπεγχάγης.[2][3][4]
Ο Βασιλιάς Φρειδερίκος Θ΄ και η Βασίλισσα Ίνγκριντ τη δεκαετία του 1950.
Η Ίνγκριντ το 1983 σε τελετή ονοματοδοσίας πλοίου.
Η Ίνγκριντ έγινε Βασίλισσα της Δανίας μετά την άνοδο του συζύγου της στο θρόνο στις 20 Απριλίου 1947. Με αυτή της την ιδιότητα έδειξε ενδιαφέρον για τις τέχνες και την κηπουρική, ενώ με πρωτοβουλία της ανακαινίστηκε το Κάστρο Γκράστεν, βάση της δικής της ιστορικής έρευνας σχετικά με την αρχική εμφάνιση του Κάστρου.[1][5][6]
Το 1972 η Ίνγκριντ έμεινε χήρα. Την ίδια χρονιά, αφού ορκιστεί πίστη στο Σύνταγμα της Δανίας, θα διοριστεί Αντιβασιλέας και εκπρόσωπος του μονάρχη, σε περίπτωση που η κόρη της ήταν απών, ένα καθήκον που εκτέλεσε σε πολλές περιπτώσεις. Αυτός ο διορισμός ήταν κατ' εξαίρεση, καθώς το σύνταγμα του 1871 προέβλεπε ότι αντιβασιλέας διοριζόταν μόνο ο διάδοχος του θρόνου.[1][2]
Υπήρξε προστάτιδα σε μια σειρά από κοινωνικές οργανώσεις, στις περισσότερες εκ των οποίων παραχώρησε τη θέση της στην Πριγκίπισσα Βενεδίκτη. Η Ίνγκριντ είχε χαρακτηριστεί ως άτομο του καθήκοντος, καλά προετοιμασμένη και ενεργητική. Θεωρούνταν επίσης φεμινίστρια και επιδίωκε την ισότητα των δύο φύλων.[2][7]
Ο τάφος του Βασιλιά Φρειδερίκου και της Ίνγκριντ στο Ροσκίλντε.
Η Βασίλισσα Ίνγκριντ πέθανε σε ηλικία 90 ετών στις 7 Νοεμβρίου 2000 στο Παλάτι Φρέντενσμποργκ, με τις τρεις κόρες της και δέκα εγγόνια της να βρίσκονται δίπλα της. Η κηδεία της έγινε στις 14 Νοεμβρίου 2000 και ο ενταφιασμός της έγινε δίπλα στο σύζυγό της, Φρειδερίκο, έξω από τον Καθεδρικό Ναό του Ροσκίλντε.[1]
28 Μαρτίου 1910 - 24 Μαΐου 1935: Η Βασιλική Υψηλότητα Πριγκίπισσα Ίνγκριντ της Σουηδίας
24 Μαΐου 1935 - 17 Ιουνίου 1944: Η Βασιλική Υψηλότητα Η Διάδοχος Πριγκίπισσα της Δανίας και της Ισλανδίας
17 Ιουνίου 1944 - 20 Απριλίου 1947: Η Βασιλική Υψηλότητα Η Διάδοχος Πριγκίπισσα της Δανίας
20 Απριλίου 1947 – 14 Ιανουαρίου 1972: Η Μεγαλειότητα Της Η Βασίλισσα της Δανίας
14 Ιανουαρίου 1972 - 7 Νοεμβρίου 2000: Η Μεγαλειότητα Της Η Βασίλισσα Ίνγκριντ της Δανίας
Τα Wikimedia Commons έχουν πολυμέσα σχετικά με το θέμα
↑ 1,0 1,1 1,2 1,3 1,4 1,5 1,6 1,7 http://www.telegraph.co.uk/news/obituaries/1373615/Queen-Ingrid-of-Denmark.html
↑ 2,0 2,1 2,2 2,3 2,4 2,5 2,6 2,7 2,8 http://www.unofficialroyalty.com/queen-ingrid-of-denmark/
Queen Ingrid at the website of the Royal Danish Collection at Amalienborg Palace
Queen Ingrid Exhibition at the Royal Danish Collection at Amalienborg Palace
Obituary in The Telegraph, 8 November 2000
Στο λήμμα αυτό έχει ενσωματωθεί κείμενο από το λήμμα Ingrid of Sweden της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).